《送颇侄郡学读书》
宋代·王庭圭

郡侯勤劝驾，英声播江濆。学官得鸿儒，笔头弩千钧。

金兰二二友，执经造其门。欧阳子刘子，试艺咸有闻。

吾侄奋袂起，去若渴骥奔。妙推天地假，高谈帝王尊。

入室得妙语，录寄青溪村。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。